Eks ole tõde seegi, et Jumal mitte ainult ei räägi, vaid ka tegutseb. Nõukogude ajal võis olla raske kuulutada, et Jumal valitseb, juhib ajalugu. Kuid kirik kuulutas seda, ja terve rahvas sai näha, Nõukogude Liit lakkas olemast. Jumal kinnitas nõtrade kuulutajate tegevust oma  tegudega. Tänapäeval on see võit juba minevik. Kirik kuulutab, Jumal tegutseb, kuid inimesed, selle asemel, et käia kirikus, puhkavad Kanaari saartel. Kas Jumal on kindlameelselt jutlustajalt oma seljatoe ära võtnud? Mitte sugugi, ta näitab inimeste elude ja paikkondade arengu najal - kirik on sageli just raskustes kõige kindlam, kellele ühiskonnas toetuda.